આંદોલન ઝડપથી હિંસા સાથે વકરી રહ્યું છે. રોહતક, ઝઝર, ભિવાની, હિસ્સાર, જિંદ અને ફતેહાબાદમાં તો સ્થિતિ પહેલેથી જ વણસેલી હતી. હવે આંદોલન કૈથલ, પા‌િણપત, કુરુક્ષેત્ર, સોનીપત, રેવાડી, ગુડગાંવ અને નારનૌલમાં પણ પ્રસર્યું છે. કાયદો અને વ્યવસ્થા જાળવવા માટે કેટલાંય શહેરોમાં કલમ-૧૪૪ લાગુ કરી દેવામાં આવી છે. રોહતક અને ઝઝરમાં રર ફેબ્રુઆરી સુધી શાળા-કોલેજો બંધ કરી દેવામાં આવ્યાં છે. રોહતકમાં મોબાઇલ અને ઇન્ટરનેટ સેવા પણ બંધ કરી દેવામાં આવી છે. આંદોલનકારીઓએ અનેક વાહનો સળગાવ્યાં હતાં અને દુકાનોમાં તોડફોડ કરી હતી.